**Amendament nr. 1**

**ANUNŢ PENTRU SOLICITAREA DE EXPRESII DE INTERES**

 **Servicii de consultanță pentru elaborarea unui**

**Ghid de bune practici pentru o gestionare integrată și sustenabilă**

**a azotului în agricultură-01/IC/2022**

**ROMÂNIA**

**PROIECTUL “Politica integrată privind gestionarea durabilă a azotului în România: analiza decalajelor, pregătirea liniilor directoare, creșterea conștientizării și implementarea instruirilor” -**

**Denumirea serviciilor:** ***Selecția unui Consultant Individual care va elabora un Ghid de bune practici pentru o gestionare integrată și sustenabilă a azotului în agricultură***

**Acordul de Finanțare (SSFA/2022/5077)**

**Nr. referință 01/IC/2022**

**Scurtă descriere a serviciilor solicitate**

Ministerului Mediului, Apelor și Pădurilor a primit un Grant în valoare de 20.000 USD de la United Nations Environment Programmme (UNEP), prin care să se finanțeze proiectul intitulat „Politica integrată privind gestionarea durabilă a azotului în România: analiza decalajelor, pregătirea liniilor directoare, creșterea conștientizării și implementarea instruirilor”.

Scopul acestui proiect este acela de a pregăti un studiu care să conducă la elaborarea de recomandări, materiale de training și acțiuni de conștientizare cu privire la cele mai bune practici agricole și de mediu pentru un management integrat al azotului, prevenind și reducând astfel pierderile de azot reactiv din activitățile agricole în aer și apă. Rezultatele acestui proiect vor fi transmise și în alte țări, ca parte a mecanismului de cooperare internațională care urmează să fie instituit în temeiul Rezoluției 4/L.14 a UNEA privind gestionarea durabilă a azotului.

Obiectivul general al acestui studiu va fi pregătirea unui set de bune exemple de elaborare și punere în aplicare a politicilor privind gestionarea integrată a azotului, astfel cum se prevede în Rezoluția 4/L.14 a UNEA privind gestionarea durabilă a azotului.

**Perioadă contract**: Serviciile de consultanță se preconizează să înceapă în termen de o săptămână de la semnarea contractului și să se desfășoare pe o perioadă de o lună de la începerea activității.

**Plăți:** plățile se vor efectua lump-sum, pe baza recepționării livrabilele solicitate în Termenii de Referință.

***Termenii de Referință*** sunt anexați prezentului Anunț pentru Solicitarea de Expresii de Interes.

*Astfel, Ministerul Mediului, Apelor și Pădurilor – Unitatea de Managament al Proiectului ”Controlul INtegrat al Poluării cu Nutrienți”* invită consultanții individuali eligibili (”Consultanți”) să își manifeste interesul pentru furnizarea Serviciilor. Consultanții interesați trebuie să furnizeze informații care să demonstreze că îndeplinesc calificările solicitate și dețin experiența relevantă necesară furnizării Serviciilor. Consultantul Individual va fi selectat pe baza experienței relevante, a calificărilor și a abilităților de a furniza aceste servicii.

Va fi selectat un singur consultant individual în conformitate cu procedurile din Ghidul Băncii Mondiale: Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014, așa cum sunt acestea stabilite pentru metoda de selecție *Consultant Individual.*

Pentru a putea desfășura activitățile, Consultantul trebuie să fie (i) persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent sau (ii) un consultant individual propus de către o companie. În acest din urmă caz, Consultantul trebuie să cunoască faptul că serviciile de consultanță vor fi furnizate numai de către Consultantul Individual selectat și orice înlocuire a Consultantului Individual selectat este interzisă.

**Criterii de selecție:**

Selecția Consultantului Individual se va face pe baza evaluării dosarelor de aplicație și a documentelor suport, iar consultanții adimiși ca urmare a evaluării dosarelor de aplicație vor fi invitaţi telefonic/e-mail să se prezinte la un interviu. Cele două etape se vor desfășura astfel:

*I. Evaluarea dosarului de aplicație:*

**Evaluarea dosarelor de aplicație se va realiza pe baza următoarelor criterii:**

1. **Calificări (punctaj maxim 15 puncte)**

Studii superioare în agricultură sau știința mediului, preferabil școală doctorală;

1. **Experiență (punctaj maxim 75 puncte)**

Consultantul va avea:

* Expertiza in agro-ecologie
* Experienta in colaborarea cu organizatiile de fermieri
* Cel putin 5 proiecte în ultimii 5 ani care includ agricultura și/sau protecția mediului prin practici agricole (de exemplu, gestionarea nitraților / fertilizanților sau a emisiilor din agricultură, agricultura ecologică, agromediu, agro-ecologie, economie circulară în mediul rural etc.);
* Cel puțin 1 proiect având ca scop îmbunătățirea eficienței azotului în agricultură.
1. **Alte abilități (punctaj maxim 10 puncte):**
* spirit analitic;
* abilități de raportare;
* cunoștințe excelente de limba română sunt obligatorii; cunoașterea foarte bună a limbii engleze (scris si vorbit);
* bun comunicator;
* capacitatea de a lucra în echipe multidisciplinare;

Consultantul Individual va fi considerat admis și invitat la un interviu în cazul în care îndeplinește un punctaj de minim **60 de puncte** ca urmare a evaluarii dosarului de aplicație. În stabilirea punctajului final, această etapă va avea o pondere de **60%.**

*II. Interviul cu acei Consultanți Individuali declarați admiși la etapa de evaluare a dosarului de aplicație*: Interviul va consta într-o discuție cu membrii comisiei de evaluare. În stabilirea punctajului final, această etapă va avea o pondere de **40%.**

În cazul în care o firmă propune un Consultant Individual, doar experiența și calificările acestuia din urmă vor fi luate în considerare în procesul de selecție și nu experiența firmei.

De asemenea, serviciile în cadrul contractului semnat de Client cu o firmă (dacă va fi cazul) vor fi livrate exclusiv de către Consultantul Individual propus de aceasta.

Se atrage atenția Consultanților interesați asupra prevederilor paragrafului 1.9 privind conflictul de interese din Ghidul Băncii Mondiale Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014 (“Guidelines: Selection and Employment of Consultants under IBRD Loans and Grants by World Bank Borrowers”).

Consultanții pot solicita informații suplimentare prin depunerea de solicitări scrise, prin e-mail la adresele de e-mail de mai jos, în intervalul orelor de program cuprins între 8:30 – 17:00 (luni-joi) şi 8:30 – 14:30 (vineri).

Dosarele de aplicație coținând Expresiile de Interes/Scrisoarea de motivație, CV-urile și documentele suport relevante, trebuie depuse în format electronic, prin e-mail în **limba română**, la adresele menționate mai jos până la data de **12 aprilie 2022.**

Pentru a valida informațiile prezentate în CV, Consultantul Individual va atașa copii după documente suport relevante (copii după actele de studii, diplome, certificări, atestări, recomandări, carte de muncă, portofoliu de proiecte, contracte de muncă, adeverințe, alte documente suport în susținerea criteriilor privind calificarea, experiența și abilitățile etc.).

**Ministerul Mediului, Apelor şi Pădurilor**

Unitatea de Management al Proiectului “Controlul Integrat al Poluării cu Nutrienţi”

În atenția: Dnei. Naiana MILEA, Director UMP-INPC

Calea Plevnei nr. 46-48, corp E, camera 11, sector 1

Bucureşti, România

Tel: + 40 314 33 40 20; +40.756.091.082; +40.756.036.082

E-mail: mihaela.ilina@mmediu.ro; raluca.mateescu@mmediu.ro; catalina.criveanu@mmediu.ro